turjo4nis/wikipedia-bn-dump-20250701 huggingface dataset:
শেফিল্ড

শেফিল্ড (; ) পশ্চিম ইউরোপের রাষ্ট্র যুক্তরাজ্যের ইংল্যান্ড দেশটির উত্তর-মধ্য অংশে দক্ষিণ ইয়র্কশায়ার অঞ্চলে অবস্থিত একটি শহর, নগর এবং মহানগর এলাকার নাম। শহরটি পেনাইন উচ্চভূমির পাদদেশে এবং শিফ, পোর্টার, রিভলিন ও লক্সলি নামক চারটি পাহাড়ী উপনদীর মিলনে উদ্ভূত ডন নদীর উৎসস্থলের কাছে অবস্থিত। ইংল্যান্ডের রাজধানী লন্ডন থেকে প্রায় ২৬০ কিলোমিটার উত্তর-পশ্চিমে শহরটির অবস্থান। শেফিল্ড নগরীর জনসংখ্যা প্রায় ৬ লক্ষ এবং এর মহানগর এলাকার জনসংখ্যা প্রায় ১৬ লক্ষ।

শেফিল্ড একটি সবুজ নগরী। নগরের ৬১% জায়গাই গাছপালায় আচ্ছাদিত। এখানে ২৫০টি উদ্যান, বাগান ও বনানী আছে, যেগুলিতে সব মিলিয়ে গাছের সংখ্যা ৪৫ লক্ষ। এটিকে কেউ কেউ "ইংল্যান্ডের বৃহত্তম গ্রাম" হিসেবে আখ্যা দিয়ে থাকেন।

১৯শ শতকে শেফিল্ড ইস্পাত ও কয়লা উৎপাদনের জন্য একটি প্রধান কেন্দ্র ছিল। ফলে শহরের জনসংখ্যা বহুগুণ বৃদ্ধি পায় এবং এটি একটি বৃহৎ নগরে পরিণত হয়। শহরটি ১৮৪৩ সালে পৌর শহর এবং ১৮৯৩ সালে পূর্ণাঙ্গ নগরের মর্যাদা লাভ করে। ১৯৭০-এর দশকে এসে এই শিল্প দুইটির অবনতি ঘটে। তা সত্ত্বেও বর্তমানে শেফিল্ড ইস্পাত ঢালাইয়ে বিশ্বের শীর্ষস্থানীয় কেন্দ্রগুলির একটি। তবে বর্তমানে শেফিল্ডের সিংহভাগ কর্মজীবী সেবা খাতের সাথে সংশ্লিষ্ট।

শেফিল্ড শহরে বিশ্বের সবচেয়ে প্রাচীন ফুটবল ক্লাব শেফিল্ড ফুটবল ক্লাবের প্রধান কার্যালয় অবস্থিত। এছাড়া এখানে বিশ্ব স্নুকার শিরোপা প্রতিযোগিতা অনুষ্ঠিত হয়।

তথ্যসূত্র

বহিঃসংযোগ

 
 
 
 

 Sheffield City Council Website
  South Yorkshire Historic Environment Characterisation

 
দক্ষিণ ইয়র্কশায়ার স্থানীয় সরকার জেলা
ইয়র্কশায়ার এবং হাম্বার স্থানীয় সরকার জেলা
মেট্রোপলিটন ব্যুরো
ইয়র্কশায়ার ও হাম্বারের শহর
সিদ্ধকাঠী জমিদার বাড়ি

সিদ্ধকাঠী জমিদার বাড়ি বাংলাদেশ এর বরিশাল বিভাগের ঝালকাঠি জেলার নলছিটি উপজেলার সিদ্ধকাঠী ইউনিয়নের সিদ্ধকাঠী গ্রামে অবস্থিত।

ইতিহাস
জমিদার বাড়িটি বাংলা ১৩৩২ সালে জমিদার ডাঃ চক্রবর্তী শ্রী চন্ডিচরণ প্রতিষ্ঠা করেন। এই জমিদার বাড়িটি সিদ্ধকাঠী রায় চৌধুরীদের বাড়ি নামেও বেশ পরিচিত। এই বাড়িটি কবি কামিনী রায়ের শশুর বাড়ী। মূল ভবনটি এখন নেই।  ঘাট বাধানো পুকুর কালের সাক্ষী হয়ে আছে এখনো। সিদ্ধকাঠী মাধ্যমিক বিদ্যালয় (১৮৮২) জমিদার জগৎপ্রসন্ন রায় চৌধুরী কর্তৃক প্রতিষ্ঠিত হয়ে এখনো স্বমহিমায় উজ্জ্বল হয়ে আছে।

আরো দেখুন 

 জমিদার বাড়ি
 গৌরারং জমিদার বাড়ি
 পাইলগাঁওয়ের জমিদার বাড়ি
 হাসন রাজার বাড়ি
 টাঙ্গুয়ার হাওর

তথ্যসূত্র

বহিঃসংযোগ 
সিদ্ধকাঠি জমিদার বাড়ী  - বাংলাদেশ জাতীয় তথ্য বাতায়ন

ঝালকাঠি জেলার প্রত্নতাত্ত্বিক স্থাপনা
ঝালকাঠি জেলার দর্শনীয় স্থান
সিদ্ধকাঠী মাধ্যমিক বিদ্যালয়

সিদ্ধকাঠী মাধ্যমিক বিদ্যালয় ঝালকাঠি জেলা এর নলছিটি উপজেলা এর সিদ্ধকাঠী ইউনিয়ন এ অবস্থিত একটি মাধ্যমিক বিদ্যালয়। বিদ্যালয়টি ১৮৮২ সালে প্রতিষ্ঠিত হয়।

ইতিহাস 

'সিদ্ধকাঠী মাধ্যমিক বিদ্যালয়' একটি ঐতিহ্যবাহী মাধ্যমিক  বিদ্যালয়। এটি ১৮৮২ সালে তৎকালীন জমিদার জগৎপ্রসন্ন রায় চৌধুরী কর্তৃক প্রতিষ্ঠিত। ১৮৮২ সালে প্রতিষ্ঠা করা হয়।

শিক্ষা কার্যক্রম 
এ বিদ্যালয়ে ষষ্ঠ হতে দশম শ্রেণী পাঠদান করা হয়। ২০১৮ সালের এসএসসি পরীক্ষায় তিনজন শিক্ষার্থী জিপিএ 5 পেয়েছে।

সহশিক্ষা কার্যক্রম

বিতর্ক ক্লাব 
২০০৮ সালে সিদ্ধকাঠী মাধ্যমিক বিদ্যালয় এর তর্ক-বিতর্ক ক্লাব সংগঠিত হয়। যা এখনো চলমান।

বিশ্বসাহিত্য কেন্দ্র
সিদ্ধকাঠী মাধ্যমিক বিদ্যালয়ে ২০১০ সালে বাংলাদেশ বিশ্বসাহিত্য কেন্দ্র কর্তৃক পরিচালিত করা সয় সেকায়েপ নামের প্রকল্প। এই প্রকল্পে ছাত্র-ছাত্রীদের জন্য সেকায়েপ এর সহযোগীতায় স্কুলে স্থায়ী লাইব্রেরি স্থাপন করা হয় এবং ছাত্র-ছাত্রীদের নির্দিষ্ট কিছু বইয়ের সিলেবাসে প্রতি বছর পরীক্ষা অনুষ্ঠিত করা হয়।

ম্যানেজিং কমিটি
সিদ্ধকাঠী মাধ্যমিক বিদ্যালয় প্রতি দুই বছর পরে ম্যানেজিং কমিটি নির্বাচন হয়ে থাকে। অভিভাবকরা ভোট দিয়ে কমিটি নির্বাচন করে থাকে। বর্তমানে বিদ্যালয়টির সভাপতি মোঃ বদরুল হাওলাদার।

তথ্যসূত্র 

বিষয়শ্রেণী:নলছিটি উপজেলা
বিষয়শ্রেণী:ঝালকাঠি জেলার বিদ্যালয়

ঝালকাঠি জেলার বিদ্যালয়
১৮৮২-এ প্রতিষ্ঠিত শিক্ষাপ্রতিষ্ঠান
১৮৮২-এ ব্রিটিশ ভারতে প্রতিষ্ঠিত
রাজগঞ্জ বিধানসভা কেন্দ্র

রাজগঞ্জ (বিধানসভা কেন্দ্র) ভারতের পশ্চিমবঙ্গ রাজ্যের জলপাইগুড়ি জেলার একটি বিধানসভা কেন্দ্র। এই আসনটি  তফসিলি জাতির জন্য সংরক্ষিত।

এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে ১৮ নং রাজগঞ্জ (এসসি) বিধানসভা কেন্দ্রটি বিন্নাগুড়ি, কুকুরজান, মাঝিয়ালি, মান্তাদারি, পানিকাইরী, সন্ন্যাসিকাতা, সিকারপুর এবং সুখানি  গ্রাম পঞ্চায়েত গুলি রাজগঞ্জ সিডি ব্লক এবং বড়োপাতিয়া, নূতনাবস, বেলাকোবা, পাহাড়পুর এবং পাটকাটা গ্রাম পঞ্চায়েত গুলি জলপাইগুড়ি সিডি ব্লক এর অন্তর্গত।

রাজগঞ্জ (এসসি) বিধানসভা কেন্দ্রটি ৩ নং জলপাইগুড়ি লোকসভা কেন্দ্র(এসসি) র অন্তর্গত।

বিধানসভার বিধায়ক

২০১৬ নির্বাচন

নির্বাচনী ফলাফল
২০১১ সালের নির্বাচনে, তৃণমূল কংগ্রেসের খগেশ্বর রায় তার নিকটতম প্রতিদ্বন্দ্বী সিপিআই(এম) এর অমুল্য চন্দ্র রায়কে  পরাজিত করেন।

১৯৭৭-২০০৯

২০০৯ সালের উপ-নির্বাচনে, জলপাইগুড়ি লোকসভা কেন্দ্র থেকে বিধায়ক মহেন্দ্র কুমার রায় নির্বাচিত হওয়ার ফলে তৃণমূল কংগ্রেসের খগেশ্বর রায় রাজগঞ্জ (এসসি) কেন্দ্র থেকে আসন লাভ করেন।

২০০৬ সালের রাজ্যের বিধানসভা নির্বাচনে,   সিপিআই(এম) -এর মহেন্দ্র কুমার রায় তাঁর নিকটতম প্রতিদ্বন্দ্বী  তৃণমূল কংগ্রেসের খগেশ্বর রায়কে পরাজিত করে রাজগঞ্জ (এসসি) কেন্দ্র থেকে। অধিকাংশ বছরে প্রতিযোগিতাগুলিতে বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১ সালে সিপিআই(এম) এর জোতিন্দ্রনাথ রায় তৃণমূল কংগ্রেসের খগেশ্বর রায়কে পরাজিত করেন  এবং ১৯৯৬ সালে এবং ১৯৯১ সালে কংগ্রেসের অজিত কুমার রায়কে পরাজিত করেন। ১৯৮৭সালে সিপিআই(এম) -এর ধীরেন্দ্রনাথ রায় কংগ্রেসের বীরেন্দ্র দাসকে পরাজিত করেন, ১৯৮২ সালে কংগ্রেসের জীবন কুমার রায় ও ১৯৭৭ সালে জনতা পার্টির মনোমোহন রায়কে পরাজিত করেন।

১৯৬৭-১৯৭২
কংগ্রেসের মৃগেন্দ্র নারায়ণ রায় ১৯৭২ সালে জয়ী হন। কংগ্রেসের ভগবান সিংহ রায় ১৯৭১ সালে জয়ী হন। কংগ্রেসের কিরণ চন্দ্র রায় ১৯৬৯ সালে জয়ী হন।  এসএসপি-এর বি.এন.আর. হাকিম ১৯৬৭ সালে জয়ী হন।

তথ্যসূত্র

পশ্চিমবঙ্গের বিধানসভা কেন্দ্র
জলপাইগুড়ি জেলার রাজনীতি
উইংস (১৯২৭-এর চলচ্চিত্র)

উইংস () হল ১৯২৭ সালের মার্কিন নির্বাক চলচ্চিত্র। এটি পরিচালনা করেন উইলিয়াম এ. ওয়েলম্যান। প্রথম বিশ্বযুদ্ধের প্রেক্ষাপটে নির্মিত ছবিটি প্রযোজনা করেন লুসিয়েন হুবার্ড ও পরিবেশনা করে প্যারামাউন্ট পিকচার্স। এতে প্রধান চরিত্রে অভিনয় করেন ক্লারা বো, চার্লস "বাডি" রজার্স ও রিচার্ড আর্লেন। গ্যারি কুপার একটি ছোট ভূমিকায় অভিনয় করেন, যার মাধ্যমে তার হলিউড কর্মজীবন শুরু হয়।

১৯২৭ সালের ১২ই আগস্ট মুক্তিপ্রাপ্ত চলচ্চিত্রটি এর প্রযুক্তিগত ও বাস্তবতাবাদের জন্য প্রশংসিত হয়। ছবিটি একাডেমি অব মোশন পিকচার আর্টস অ্যান্ড সায়েন্সেসের আয়োজিত ১ম একাডেমি পুরস্কার আয়োজনে শ্রেষ্ঠ চলচ্চিত্র বিভাগে পুরস্কৃত হয়। এটি শ্রেষ্ঠ চলচ্চিত্র বিভাগে একাডেমি পুরস্কার প্রাপ্ত একমাত্র নির্বাক চলচ্চিত্র। উইংস প্রথম চলচ্চিত্র যাতে দুজন পুরুষের চুম্বন দৃশ্য দেখানো হয়েছে এবং এটি প্রথম চলচ্চিত্র যাতে নগ্নতা প্রদর্শিত হয়েছে। ১৯৯৭ সালে লাইব্রেরি অব কংগ্রেস ছবিটিকে "সাংস্কৃতিক, ঐতিহাসিক ও নান্দনিকভাবে গুরুত্বপূর্ণ" বিবেচনায় মার্কিন যুক্তরাষ্ট্রের জাতীয় চলচ্চিত্র রেজিস্ট্রিতে সংরক্ষণের জন্য নির্বাচন করে। ২০০২ সালে একাডেমি ফিল্ম আর্কাইভ ছবিটি সংরক্ষণ করে। ২০১২ সালের মে মাসে ছবিটি মুক্তির ৮৫তম বার্ষিকী উপলক্ষ্যে ছবিটি সিনেমার্ক থিয়েটারে সীমিত পরিসরে মুক্তি দেওয়া হয়। ২০১৭ সালে ৯০তম বার্ষিকী উপলক্ষ্যে পুনরায় মুক্তি দেওয়া হয়।

কুশীলব 
 ক্লারা বাউ - ম্যারি প্রেস্টন
 চার্লস "বাডি" রজার্স - জ্যাক পাওয়েল
 রিচার্ড আর্লেন - ডেভিড আর্মস্ট্রং
 গ্যারি কুপার - ক্যাডেট হোয়াইট
 জোবিনা রালস্টন - সিলভিয়া লুইস
 এল ব্রেন্ডেল - হারম্যান শুইম্ফ
 রিচার্ড টাকার - এয়ার কমান্ডার
 গানবোট স্মিথ - সার্জেন্ট
 রস্কো কার্নস - লেফটেন্যান্ট ক্যামেরন
 হেনরি বি. ওয়ালথাল - মিস্টার আর্মস্ট্রং
 জুলিয়া সোয়াইন গর্ডন - মিসেস আর্মস্ট্রং
 আর্লেট মার্শাল - সেলেস্ট

পাদটীকা

তথ্যসূত্র

বহিঃসংযোগ 
 
 
 
 
 

১৯২৭-এর চলচ্চিত্র
১৯২০-এর দশকের নাট্য চলচ্চিত্র
১৯২০-এর দশকের যুদ্ধভিত্তিক চলচ্চিত্র
উইলিয়াম এ. ওয়েলম্যান পরিচালিত চলচ্চিত্র
টেক্সাসে ধারণকৃত চলচ্চিত্র
প্যারামাউন্ট পিকচার্সের চলচ্চিত্র
মার্কিন চলচ্চিত্র
মার্কিন নাট্য চলচ্চিত্র
মার্কিন নির্বাক চলচ্চিত্র
মার্কিন যুক্তরাষ্ট্রের জাতীয় চলচ্চিত্রের তালিকাভুক্তি চলচ্চিত্র
মার্কিন যুদ্ধভিত্তিক চলচ্চিত্র
মার্কিন সাদাকালো চলচ্চিত্র
শ্রেষ্ঠ চলচ্চিত্র বিভাগে একাডেমি পুরস্কার বিজয়ী
১৯১৮-এর পটভূমিতে চলচ্চিত্র
১৯২০-এর দশকের মার্কিন চলচ্চিত্র
মার্কিন যুদ্ধভিত্তিক নাট্য চলচ্চিত্র
মার্কিন নির্বাক পূর্ণদৈর্ঘ্য চলচ্চিত্র
১৯২০-এর দশকের ইংরেজি ভাষার চলচ্চিত্র
স্যান অ্যান্টোনিওতে ধারণকৃত চলচ্চিত্র
হোমো স্যাপিয়েন্স ইড্যাল্টু

হোমো স্যাপিয়েন্স ইড্যাল্টু (; "বড়" অথবা "প্রথম জন্ম") একে হার্টো মানবও বলা হয়।  যা ১৯৯৭ সালে ইথিওপিয়ার হার্তো বৌরি অঞ্চলে পাওয়া গিয়েছে। ডেটিং এর মাধ্যমে অনুমান করা হয়েছে এই হাড়ের বয়স ১ লক্ষ ষাট হাজার বছর।

প্রত্ননৃসন্ধানী দল এটা নিশ্চিত, যে মাথার খুলি পাওয়া গিয়েছে, তা হোমো স্যাপিয়েন্সের বিলুপ্ত হয়ে যাওয়া উপপ্রজাতি। এরা বাস করত প্লাইস্টোসিন আফ্রিকাতে। এই জীবাশ্মগুলো করোটিতে এমন কিছু বৈশিষ্ট্য ধারণ করে; যার সাথে শারীরিকভাবে আধুনিক মানুষের অমিল রয়েছে। ধ্রুপদী নিয়ান্ডারথালের বৈশিষ্ট্য এই করোটিতে অনুপস্থিত। হোমো স্যাপিয়েন্স ইড্যাল্টুর সাথে প্রাচীন আফ্রিকান জীবাশ্ম ও প্লাইস্টোন যুগের শেষে বাস করা আধুনিক মানব জীবাশ্মের সাথে দৃশ্যত মিল রয়েছে। আউট অব আফ্রিকান তত্ত্ব অনুযায়ী ও প্রাক ডেটিং এবং স্বতন্ত্র্য শারীরিক বৈশিষ্ট্যের কারণে এটা বিশ্বাস করা হয়; হোমো স্যাপিয়েন্স ইড্যাল্টু শারীরিকভাবে আধুনিক ধারার মানুষের পুর্বপুরুষ।

আবিষ্কার

১৯৯৭ সালে আফ্রিকার জীবাশ্ম সন্ধানী টিমোথি হোয়াইট ও বার্হানে এ্যাস্ফর যৌথ নের্তৃত্বাধীন প্রত্নঅনুসন্ধানী দল, ইথিওপিয়ার মধ্য আওয়াশের হার্টো বৌরি অঞ্চলের আফার গ্রাম সংলগ্ন চারণ ভূমি থেকে হোমো স্যাপিয়েন্স ইডালটুর তিনটি জীবাশ্ম খুলি খুঁজে পান। কিন্তু এ সম্বন্ধে অবগুন্ঠন মোচিত হয় ২০০৩ সালে। হার্টো বোরি নামক প্রত্নস্থানটি ইথিওপিয়ার প্রাচীন নদীর পারে লাভা দিয়ে ঢাকা স্তরে ছিল। রেডিওআইসোটোপ ডেটিং এর মাধ্যমে এই স্তরের বয়স নির্ধারণ করা হয়েছে ১ লক্ষ ৫৪ হাজার বছর থেকে ১ লক্ষ ৬০ হাজার বছর। যে ৩ টি জীবাশ্ম খুলি পাওয়া গিয়েছে; তার একটি হলো প্রাপ্তবয়স্ক পুরুষের (BOU-VP-16/1), মস্তিষ্কের সক্ষমতা হলো। বাকি দুইটি জীবাশ্ম খুলির একটি প্রাপ্তবয়স্ক পুরুষের যা খণ্ডিতাংশ এবং অপরটি ৬ বছরের শিশুর।

Morphology and taxonomy

আরও দেখুন 

 Archaic humans
 Timeline of human evolution
 Life timeline
 List of fossil sites
 List of human evolution fossils
 Nature timeline

তথ্যসূত্র

বহিঃসংযোগ

 Origins - Exploring the Fossil Record - Homo sapiens idaltu Bradshaw Foundation
 Missing link in human evolution found in Africa (abc.net.au 12 June 2003)
 Oldest Homo Sapiens Fossils Found, Experts Say (National Geographic News)
 Chris Stringer (Natural History Museum) Human origins; new fossil human finds in Ethiopia. 12 June 2003
 BBC report and image of the reconstructed skull discovered at Herto
 Homo sapiens idaltu - Nature Journal Article
 Fossil Hominids - Middle Awash Research Project 
 Human Timeline (Interactive) – Smithsonian, National Museum of Natural History (August 2016).
 160,000-year-old fossilized skulls uncovered in Ethiopia are oldest anatomically modern humans, Robert Sanders, UC Berkeley, 11 June 2003.

Anatomically modern humans
Human remains (archaeological)
প্রাগৈতিহাসিক ইথিওপিয়া
Fossil taxa described in 2003
জ্যাক বাটল্যান্ড

জ্যাক বাটল্যান্ড (জন্ম: ১০ মার্চ ১৯৯৩) হলেন একজন ইংরেজ পেশাদার ফুটবলার, যিনি ইএফএল চ্যাম্পিয়নশিপ ক্লাব স্টোক সিটি এবং ইংল্যান্ড জাতীয় দলের হয়ে একজন গোলরক্ষক হিসেবে খেলেন।

২০১০ সালে, বাটল্যান্ড বার্মিংহ্যাম সিটির হয়ে খেলার মাধ্যমে তার পেশাদার ক্যারিয়ার শুরু করেন, এবং ২০১১ সালের সেপ্টেম্বর মাসে, ইংলিশ ফুটবল লিগ-এ অভিষেক করেন যখন তিনি চেলটেনহ্যাম টাউনে ধারে ছিলেন। বাটল্যান্ড নিজেকে একজন প্রতিষ্ঠিত গোলরক্ষক হিসেবে গড়ে তোলেন এবং ২০১২–১৩ মৌসুমে তিনি দলে প্রথম পছন্দ ছিলেন। তিনি ২০১৩ সালের জানুয়ারি মাসে, প্রিমিয়ার লিগ ক্লাব স্টোক সিটিতে ৩.৩ মিলিয়ন ইউরোর বিনিময়ে যোগদান করেন। ২০১৩ সালে, তিনি পুনরায় বার্মিংহ্যাম সিটির হয়ে খেলেন, কিন্তু এবার তিনি স্টোক সিটি হতে ধারে খেলতে যান। ২০১৪ সালের জানুয়ারি মাসে, প্রিমিয়ার লিগ-এ অভিষেকের পূর্বে তিনি বার্নসলিতে ধারে যোগদান করেন। ২০১৪ সালে, তিনি ইংরেজ ক্লাব লিডস ইউনাইটেড এবং ডার্বি কাউন্টির মতো ক্লাবে ধারে খেলেছেন। অতঃপর তিনি পুনরায় স্টোক সিটিতে ফিরে আসেন, এবং দলে ১ নম্বর জার্সিধারী খেলোয়াড়ে পরিণত হন।

আন্তর্জাতিক পর্যায়ে, তিনি বয়সভিত্তিক বেশ কয়েকটি পর্যায়ে খেলার মাধ্যমে ইংল্যান্ডের প্রতিনিধিত্ব করেছেন। তিনি ইংল্যান্ডের অনূর্ধ্ব-১৬, অনূর্ধ্ব-১৭, অনূর্ধ্ব-১৯, অনূর্ধ্ব-২০ এবং অনূর্ধ্ব-২১ দলের হয়ে খেলেছেন। তিনি অনূর্ধ্ব-১৭ দলের হয়ে খেলার সময়, ২০১০ সালে উয়েফা ইউরোপিয়ান অনূর্ধ্ব-১৭ চ্যাম্পিয়নশিপ জয়লাভ করেন এবং অনূর্ধ্ব-২০ দলের হয়ে ২০১১ ফিফা অনূর্ধ্ব-২০ বিশ্বকাপ খেলেছেন। তিনি ২০১২ উয়েফা ইউরোর ইংল্যান্ড দলের একজন সদস্য ছিলেন এবং পরবর্তীতে তিনি গ্রেট ব্রিটেনের প্রথম পছন্দনীয় গোলরক্ষকে পরিণত হন। ২০১২ সালে আগস্ট মাসে, তিনি যখন অভিষেক করেন, তখন তিনি ইংল্যান্ডের জ্যেষ্ঠ দলের হয়ে খেলা সর্বকনিষ্ঠ ফুটবলারে পরিণত হন।

সম্মাননা
ইংল্যান্ড অনূর্ধ্ব-১৭
উয়েফা ইউরোপিয়ান অনূর্ধ্ব-১৭ চ্যাম্পিয়নশিপ: ২০১০

ব্যক্তিগত
উয়েফা ইউরোপিয়ান অনূর্ধ্ব-১৭ চ্যাম্পিয়নশিপ টুর্নামেন্টের সেরা দল: ২০১০

তথ্যসূত্র

বহিঃসংযোগ

স্টোক সিটির অফিসিয়াল ওয়েবসাইটে জ্যাক বাটল্যান্ড
ফুটবল এসোসিয়েশনের ওয়েবসাইটে জ্যাক বাটল্যান্ড  

১৯৯৩-এ জন্ম
জীবিত ব্যক্তি
ব্রিস্টলের ফুটবলার
ইংরেজ ফুটবলার
ইংল্যান্ডের অনূর্ধ্ব-২১ আন্তর্জাতিক ফুটবলার
ইংল্যান্ডের আন্তর্জাতিক যুব ফুটবলার
ইংল্যান্ডের আন্তর্জাতিক ফুটবলার
গ্রেট ব্রিটেনের অলিম্পিক ফুটবলার
ফুটবল গোলরক্ষক
বার্মিংহ্যাম সিটি ফুটবল ক্লাবের খেলোয়াড়
চেল্টন্যাম টাউন ফুটবল ক্লাবের খেলোয়াড়
স্টোক সিটি ফুটবল ক্লাবের খেলোয়াড়
বার্নজলি ফুটবল ক্লাবের খেলোয়াড়
লিডস ইউনাইটেড ফুটবল ক্লাবের খেলোয়াড়
ডার্বি কাউন্টি ফুটবল ক্লাবের খেলোয়াড়
ইংরেজ ফুটবল লিগের খেলোয়াড়
উয়েফা ইউরো ২০১২-এর খেলোয়াড়
২০১২ গ্রীষ্মকালীন অলিম্পিকের ফুটবলার
২০১৮ ফিফা বিশ্বকাপের খেলোয়াড়
প্রিমিয়ার লিগের খেলোয়াড়
ক্রিস্টাল প্যালেস ফুটবল ক্লাবের খেলোয়াড়
ম্যানচেস্টার ইউনাইটেড ফুটবল ক্লাবের খেলোয়াড়
পুরুষ ফুটবল গোলরক্ষক
রেঞ্জার্স ফুটবল ক্লাবের খেলোয়াড়
জর্ডান পিকফোর্ড

জর্ডান লি পিকফোর্ড (জন্ম: ৭ মার্চ ১৯৯৪) হলেন একজন ইংরেজ পেশাদার ফুটবলার, যিনি প্রিমিয়ার লিগ ক্লাব এভার্টন এবং ইংল্যান্ড জাতীয় দলের হয়ে একজন গোলরক্ষক হিসেবে খেলেন।

পিকফোর্ড পূর্বে সান্ডারল্যান্ডের একাডেমী পর্যায়ে, বদলি খেলোয়াড় হিসেবে খেলেছেন। তিনি তার কর্মজীবনে ডার্লিংটন, আলফ্রেটন টাউন, বার্টন অ্যালবিয়ন, কার্লিসলে ইউনাইটেড, ব্র্যাডফোর্ড সিটি এবং প্রেস্টন নর্থ এন্ডের মতো ক্লাবে খেলেছেন। ২০১৭ সালের জুন মাসে, তিনি ২৫ মিলিয়ন ইউরোর বিনিময়ে এভার্টনে যোগদান করেছেন।

আন্তর্জাতিক পর্যায়ে, তিনি বয়সভিত্তিক বেশ কয়েকটি পর্যায়ে খেলার মাধ্যমে ইংল্যান্ডের প্রতিনিধিত্ব করেছেন। তিনি ইংল্যান্ডের অনূর্ধ্ব-১৬, অনূর্ধ্ব-১৭, অনূর্ধ্ব-১৮, অনূর্ধ্ব-১৯, অনূর্ধ্ব-২০ এবং অনূর্ধ্ব-২১ দলের হয়ে খেলেছেন। ২০১৬ সালের অক্টোবর মাসে, ২০১৮ ফিফা বিশ্বকাপ বাছাইপর্বের এক ম্যাচে স্লোভেনিয়ার বিরুদ্ধে ম্যাচের জন্য তিনি সর্বপ্রথম জাতীয় দলে ডাক পান। অতঃপর ২০১৭ সালের নভেম্বর মাসে, জার্মানির বিপক্ষে তার অভিষেক হয়।

কর্মজীবনের পরিসংখ্যান

আন্তর্জাতিক

সম্মাননা
ইংল্যান্ড অনূর্ধ্ব-২১
তুলোন টুর্নামেন্ট: ২০১৬

ব্যক্তিগত
ইংল্যান্ড অনূর্ধ্ব-২১ বছরের সেরা দল: ২০১৭

তথ্যসূত্র

বহিঃসংযোগ

এভার্টনের অফিসিয়াল ওয়েবসাইটে জর্ডান পিকফোর্ড
ফুটবল এসোসিয়েশন ওয়েবসাইটে জর্ডান পিকফোর্ড

১৯৯৪-এ জন্ম
জীবিত ব্যক্তি
টাইন অ্যান্ড ওয়্যারের (ওয়াশিংটন) ব্যক্তি
টাইন অ্যান্ড ওয়্যারের ফুটবলার
ইংরেজ ফুটবলার
ইংল্যান্ডের আন্তর্জাতিক যুব ফুটবলার
ইংল্যান্ডের অনূর্ধ্ব-২১ আন্তর্জাতিক ফুটবলার
ইংল্যান্ডের আন্তর্জাতিক ফুটবলার
ফুটবল গোলরক্ষক
সান্ডারল্যান্ড এএফসির খেলোয়াড়
ডার্লিংটন ফুটবল ক্লাবের খেলোয়াড়
আলফ্রেটন টাউন ফুটবল ক্লাবের খেলোয়াড়
বার্টন আলবিয়ন ফুটবল ক্লাবের খেলোয়াড়
ব্র্যাডফোর্ড সিটি এএফসির খেলোয়াড়
প্রেস্টন নর্থ এন্ড ফুটবল ক্লাবের খেলোয়াড়
এভার্টন ফুটবল ক্লাবের খেলোয়াড়
জাতীয় লিগের (ইংরেজ ফুটবল) খেলোয়াড়
ইংরেজ ফুটবল লিগের খেলোয়াড়
প্রিমিয়ার লিগের খেলোয়াড়
২০১৮ ফিফা বিশ্বকাপের খেলোয়াড়
কার্লাইল ইউনাইটেড ফুটবল ক্লাবের খেলোয়াড়
২০২২ ফিফা বিশ্বকাপের খেলোয়াড়
উয়েফা ইউরো ২০২০-এর খেলোয়াড়
উয়েফা ইউরো ২০২৪-এর খেলোয়াড়
পুরুষ ফুটবল গোলরক্ষক
জিম্মি (উপন্যাস)

জিম্মি বাংলাদেশের জনপ্রিয় লেখক আনিসুল হকের লেখা উপন্যাস । উপন্যাসটি প্রকাশিত হয় ২০০১ সালের একুশে বইমেলায় পার্ল পাবলিকেশন্স থেকে । উপন্যাসটিতে বাংলাদেশের বিভিন্ন সামাজিক সমস্যা স্পষ্ট ভাবে উঠে এসেছে । উপন্যাসটির অবলম্বনে মেড ইন বাংলাদেশ চলচ্চিত্রটি নির্মিত হয় ।

কাহিনী সংক্ষেপ
জিম্মি একটি বেকার যুবকের গল্প , যার নাম খোরশেদ আলম । সে মানিকপুর জেলার জেলা প্রশাসকের অফিসে এলাকার সকল গূরুত্বপূর্ন মানুষকে জিম্মি করে । সে তার দাবি প্রকাশ করে । কি ছিল তার দাবিতে , সরকার কি তা মেনে নিবে ?

চলচ্চিত্র

জিম্মি উপন্যাসের অবলম্বনে মোস্তফা সরয়ার ফারুকী মেড ইন বাংলাদেশ নামে চলচ্চিত্র ২০০৬ সালে নির্মাণ করেন । চলচ্চিত্রে খোরশেদ আলম চরিত্রে অভিনয় করেন বাংলাদেশের জনপ্রিয় অভিনেতা জাহিদ হাসান ।

তথ্যসূত্র 

২০০১-এর উপন্যাস
বাংলা ভাষার উপন্যাস
চলচ্চিত্রে অভিযোজিত বাংলাদেশী উপন্যাস
নিক পোপ

নিকোলাস ডেভিড পোপ (; জন্ম: ১৯ এপ্রিল ১৯৯২; নিক পোপ নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব নিউক্যাসেল ইউনাইটেড এবং ইংল্যান্ড জাতীয় দলের হয়ে গোলরক্ষক হিসেবে খেলেন।

পোপ ২০১৮ সালে ইংল্যান্ডের হয়ে আন্তর্জাতিক পর্যায়ে অভিষেক করেছেন; ইংল্যান্ডের জার্সি গায়ে তিনি এপর্যন্ত ১০ ম্যাচে অংশগ্রহণ করেছেন।

প্রারম্ভিক জীবন
নিকোলাস ডেভিড পোপ ১৯৯২ সালের ১৯শে এপ্রিল তারিখে ইংল্যান্ডের সোহামে জন্মগ্রহণ করেছেন এবং সেখানেই তার শৈশব অতিবাহিত করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ

 
 
 
 
 
 
 
 
 
 

১৯৯২-এ জন্ম
জীবিত ব্যক্তি
সোহামের ব্যক্তি
ক্যামব্রিজশায়ারের (উইকেন) ব্যক্তি
ক্যামব্রিজশায়ারের ক্রীড়াবিদ
ইংরেজ ফুটবলার
ফুটবল গোলরক্ষক
ইপ্সউইচ টাউন ফুটবল ক্লাবের খেলোয়াড়
বুরি ফুটবল ক্লাবের খেলোয়াড়
চার্ল্টন অ্যাথলেটিক ফুটবল ক্লাবের খেলোয়াড়
হ্যারো বরো ফুটবল ক্লাবের খেলোয়াড়
ওয়েলিং ইউনাইটেড ফুটবল ক্লাবের খেলোয়াড়
ক্যামব্রিজ ইউনাইটেড ফুটবল ক্লাবের খেলোয়াড়
অল্ডারশট টাউন ফুটবল ক্লাবের খেলোয়াড়
ইয়র্ক সিটি ফুটবল ক্লাবের খেলোয়াড়
বুরি টাউন ফুটবল ক্লাবের খেলোয়াড়
বার্নলি ফুটবল ক্লাবের খেলোয়াড়
জাতীয় লিগের (ইংরেজ ফুটবল) খেলোয়াড়
ইংরেজ ফুটবল লিগের খেলোয়াড়
প্রিমিয়ার লিগের খেলোয়াড়
২০১৮ ফিফা বিশ্বকাপের খেলোয়াড়
২০২২ ফিফা বিশ্বকাপের খেলোয়াড়
নিউক্যাসেল ইউনাইটেড ফুটবল ক্লাবের খেলোয়াড়
ইংল্যান্ডের আন্তর্জাতিক ফুটবলার
পুরুষ ফুটবল গোলরক্ষক
ডাবগ্রাম-ফুলবাড়ি বিধানসভা কেন্দ্র

ডাবগ্রাম-ফুলবাড়ি (বিধানসভা কেন্দ্র) ভারতের পশ্চিমবঙ্গ রাজ্যের জলপাইগুড়ি জেলার একটি বিধানসভা কেন্দ্র। 
ভারতের সীমানা পুনর্নির্ধারণ কমিশনের নির্দেশিকা অনুসারে ক্রান্তি (বিধানসভা কেন্দ্র) বিলুপ্ত করেছে এবং একটি নতুন আসন ডাকগ্রাম-ফুলবাড়ি (বিধানসভা কেন্দ্র) নির্বাচন করেছে।

এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে ১৯ নং ডাবগ্রাম-ফুলবাড়ি বিধানসভা কেন্দ্রটি শিলিগুড়ি পৌরসংস্থার ৩১ থেকে ৪৪ নং ওয়ার্ড এবং ডাবগ্রাম-১, ডাবগ্রাম-২, ফুলবাড়ি-১ এবং ফুলবাড়ি-২ গ্রাম পঞ্চায়েত গুলি রাজগঞ্জ সিডি ব্লক এর অন্তর্গত।

ডাবগ্রাম-ফুলবাড়ি বিধানসভা কেন্দ্রটি ৩ নং জলপাইগুড়ি লোকসভা কেন্দ্র(এসসি) র অন্তর্গত।

বিধানসভার বিধায়ক

২০১১ এর আগে বিধানসভার জন্য দেখুন ক্রান্তি (বিধানসভা কেন্দ্র)

২০১৬ নির্বাচন

নির্বাচনী ফলাফল

২০১১
২০১১ সালের নির্বাচনে, তৃণমূল কংগ্রেসের গৌতম দেব তার নিকটতম প্রতিদ্বন্দ্বী সিপিআই (এম) -এর দিলীপ সিংকে পরাজিত করেন।

তথ্যসূত্র

পশ্চিমবঙ্গের বিধানসভা কেন্দ্র
জলপাইগুড়ি জেলার রাজনীতি
ট্রেন্ট আলেকজান্ডার-আর্নল্ড

ট্রেন্ট জন আলেকজান্ডার-আর্নল্ড (জন্ম: ৭ অক্টোবর ১৯৯৮) হলেন একজন ইংরেজ পেশাদার ফুটবলার। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব রিয়াল মাদ্রিদের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় হিসেবে খেলেন।

আলেকজান্ডার-আর্নল্ড লিভারপুলের একাডেমী হতে স্নাতক সম্পন্ন করেছেন এবং মাত্র ১৮ বছর বয়সে, ২০১৬ সালে ক্লাবটির জ্যেষ্ঠ পর্যায়ের হয়ে অভিষেক করেছেন। পরবর্তী বছর, তিনি ক্লাবের হয়ে মৌসুমের সেরা যুব খেলোয়াড়ের পুরস্কারটি জয়লাভ করেছেন। তিনি ইংল্যান্ডের বয়সভিত্তিক বেশ কয়েকটি দলের হয়ে প্রতিনিধিত্ব করেছেন। তিনি ইংল্যান্ডের অনূর্ধ্ব-১৬ হতে অনূর্ধ্ব-২১ পর্যন্ত প্রতিটি দলের হয়ে খেলেছেন।

আন্তর্জাতিক ক্যারিয়ার

ইংল্যান্ড জাতীয় দল
২০১৮ সালের মারস মাসে, যখন তিনি অনূর্ধ্ব-২১ দলের হয়ে খেলছিলেন, তখন তিনি ইতালি এবং নেদারল্যান্ডের বিরুদ্ধে প্রীতি ম্যাচে জন্য জাতীয় দলের সাথে ট্রেইনিং করার জন্য প্রথমবারের মতো ডাক পান। ২০১৮ সালের মে মাসে, গ্যারেথ সাউথগেট দ্বারা তিনি প্রথমবারের মতো ২০১৮ ফিফা বিশ্বকাপের জন্য জাতীয় দলে ডাক পান।

ক্যারিয়ার পরিসংখ্যান

সম্মাননা
ব্যক্তিগত
লিভারপুল মৌসুমের সেরা যুব খেলোয়াড়: ২০১৬–১৭, ২০১৭–১৮

তথ্যসূত্র

বহিঃসংযোগ

লিভারপুলের অফিসিয়াল ওয়েবসাইটে ট্রেন্ট আলেকজান্ডার-আর্নল্ড
ফুটবল এসোসিয়েশন ওয়েবসাইটে ট্রেন্ট আলেকজান্ডার-আর্নল্ড

১৯৯৮-এ জন্ম
জীবিত ব্যক্তি
ইংরেজ ফুটবলার
ইংল্যান্ডের আন্তর্জাতিক যুব ফুটবলার
ইংল্যান্ডের অনূর্ধ্ব-২১ আন্তর্জাতিক ফুটবলার
ফুটবল রক্ষণভাগের খেলোয়াড়
লিভারপুল ফুটবল ক্লাবের খেলোয়াড়
প্রিমিয়ার লিগের খেলোয়াড়
কৃষ্ণাঙ্গ ইংরেজ ক্রীড়াবিদ
মার্কিন বংশোদ্ভূত ইংরেজ ব্যক্তি
২০১৮ ফিফা বিশ্বকাপের খেলোয়াড়
২০২২ ফিফা বিশ্বকাপের খেলোয়াড়
উয়েফা চ্যাম্পিয়নস লিগ বিজয়ী খেলোয়াড়
ইংল্যান্ডের আন্তর্জাতিক ফুটবলার
উয়েফা ইউরো ২০২৪-এর খেলোয়াড়
রিয়াল মাদ্রিদ ফুটবল ক্লাবের খেলোয়াড়
লা লিগার খেলোয়াড়
পুরুষ ফুটবল রক্ষণভাগের খেলোয়াড়
পুরুষ ফুটবল মধ্যমাঠের খেলোয়াড়
এলেক্স হান্টার

এলেক্স হান্টার (২৭ সেপ্টেম্বর ১৮৯৫- জানুয়ারি ১৯৮৪) একজন স্কটিশ পেশাদার ফুটবলার ছিলেন, তিনি রেনফ্রো জুনিয়র্স, কুইন্স পার্ক, টটেনহ্যাম হটস্পার, উইগান এবং নিউ বেডফোর্ড ওয়েলার্সের হয়ে খেলেছিলেন।

ফুটবল ক্যারিয়ার 
হান্টার তার জন্মস্থান স্কটল্যান্ডের রেনফ্রোর স্থানীয় ক্লাব রেনফ্রো জুনিয়র্সের হয়ে ক্যারিয়ার শুরু করেন, পরবর্তিতে কুইন্স পার্কে যোগ দেন। তিনি ১৯২১ সালের এফএ কাপ জয়ী টটেনহ্যাম হটস্পারের সদস্য ছিলেন। টটেনহ্যাম হটস্পার ছাড়ার পর তিনি ১৯২২ সালে উইগানে যোগ দেন এবং ৩৯ টি ম্যাচ খেলেন। হান্টার পরবর্তিতে স্কটল্যান্ডে ফিরে যান আর্মেডেলের হয়ে খেলার জন্য। পরবর্তিতে যুক্তরাষ্ট্র সকার লিগের দল নিউ বেডফোর্ড ওয়েলার্সের হয়ে তার ক্যারিয়ার শেষ করেন।

অর্জন 

 এফএ কাপ (১৯২১) - শিরোপা

তথ্যসূত্র 

১৮৯৫-এ জন্ম
১৯৮৪-এ মৃত্যু
স্কটল্যান্ডীয় ফুটবলার
ইংরেজ ফুটবল লিগের খেলোয়াড়
ফুটবল গোলরক্ষক
টটেনহ্যাম হটস্পার ফুটবল ক্লাবের খেলোয়াড়
উইগান বরো ফুটবল ক্লাবের খেলোয়াড়
মার্কিন যুক্তরাষ্ট্রে প্রবাসী ফুটবলার
স্কটীয় প্রবাসী ফুটবলার
পুরুষ ফুটবল গোলরক্ষক
মার্কিন যুক্তরাষ্ট্রে স্কটল্যান্ডীয় অভিবাসী
গ্যারি কেহিল

গ্যারি জেমস কেহিল ( ; জন্ম: ১৯ ডিসেম্বর ১৯৮৫) হলেন একজন ইংরেজ পেশাদার ফুটবলার, যিনি প্রিমিয়ার লিগ ক্লাব চেলসি এবং ইংল্যান্ড জাতীয় দলের হয়ে একজন রক্ষণভাগের খেলোয়াড় হিসেবে খেলেন।

কেহিল এএফসি ড্রনফিল্ডের যুব পর্যায়ের হয়ে খেলার মাধ্যমে ফুটবল জগতে পদার্পণ করেন। ২০০০ সালে, তিনি অ্যাস্টন ভিলার একাডেমীতে যোগদান করেন এবং তার উন্নয়নের যাত্রা অব্যাহত রাখেন। ২০০৪ সালে, তিনি এক মৌসুমের জন্য ধারে বার্নলিতে যোগদান করেন, যেখানে তিনি ভালো খেলার প্রদর্শনের পর, অ্যাস্টন ভিলার মূল একাদশে যোগদান করেন। পরবর্তীতে তিনি তার স্থানীয় ক্লাব শেফিল্ড ইউনাইটেডে তিন মাসের জন্য ধারে যোগদান করেন। ২০০৮ সালের ৩০শে জানুয়ারি তারিখে, তিনি প্রায় ৫ মিলিয়ন ইউরোর বিনিময়ে বোল্টন ওয়ান্ডারার্সে যোগদান করেন, যেখানে তিনি চার মৌসুম অতিবাহিত করেন। বোল্টন ওয়ান্ডারার্সের হয়েও কেহিল তার অসাধারণ খেলা অব্যাহত রাখেন, এর ফলে তিনি ক্লাবটির মূল একাদশে স্থান করে নেন। উক্ত ক্লাবের হয়ে তিনি ১৩০টি লিগ ম্যাচে খেলেছেন, যেখানে ১৩টি লিগ গোল করেছেন। ২০১২ সালের জানুয়ারি মাসে, কেহিল প্রায় ৭ মিলিয়ন ইউরোর বিনিময়ে প্রিমিয়ার লিগ ক্লাব চেলসির সাথে একটি চুক্তি স্বাক্ষর করেন। কেহিল চেলসির হয়ে তার প্রথম মৌসুমেই উয়েফা চ্যাম্পিয়ন্স লিগ, এফএ কাপ জয়লাভ করেন। পরবর্তীতে তিনি উয়েফা ইউরোপা লিগ, ইএফএল কাপ এবং প্রিমিয়ার লিগ ট্রফি জয়লাভ করেন।

২০১০ সালে, ইংল্যান্ডের হয়ে খেলার মাধ্যমে তিনি আন্তর্জাতিক পর্যায়ে অভিষেক করেন। এপর্যন্ত তিনি ৫০-এর অধিক ম্যাচ খেলেছেন। তিনি ২০১৪ ফিফা বিশ্বকাপে ইংল্যান্ডের প্রতিনিধিত্ব করেছেন। তার কাছে ইংল্যান্ড অথবা আয়ারল্যান্ডের হয়ে খেলার সুযোগ ছিল, কিন্তু তিনি ইংলেন্দকে বেছে নিয়েছিলেন। ২০০৯ সালের জুন মাসে, কাজাখস্তানের বিরুদ্ধে ম্যাচের জন্য সর্বপ্রথম জাতীয় দলের ডাক পান। অতঃপর ২০১০ সালের ৩রা সেপ্টেম্বর তারিখে, বুলগেরিয়ার বিরুদ্ধে বদলি খেলোয়াড় হিসেবে খেলার মাধ্যমে অভিষেক করেন। ২০১১ সালের ২৯শে মার্চ তারিখে, কেহিল প্রথমবারের মতো ইংল্যান্ডের হয়ে কোন ম্যাচ শুরু করেন; উক্ত ম্যাচটি ছিল ঘানার বিরুদ্ধে। ২০১২ উয়েফা ইউরোর বাছাইপর্বের এক ম্যাচে বুলগেরিয়ার বিরুদ্ধে গোল করার মাধ্যমে তিনি প্রথমবারের মতো জাতীয় দলের হয়ে গোল করেন।

তথ্যসূত্র

বহিঃসংযোগ

চেলসির অফিসিয়াল ওয়েবসাইটে গ্যারি কেহিল
ফুটবল এসোসিয়েশনের ওয়েবসাইটে Gary গ্যারি কেহিল 

১৯৮৫-এ জন্ম
জীবিত ব্যক্তি
ড্রনফিল্ডের ব্যক্তি
ইংরেজ ফুটবলার
ইংল্যান্ডের আন্তর্জাতিক যুব ফুটবলার
ইংল্যান্ডের অনূর্ধ্ব-২১ আন্তর্জাতিক ফুটবলার
ইংল্যান্ডের আন্তর্জাতিক ফুটবলার
ফুটবল রক্ষণভাগের খেলোয়াড়
অ্যাস্টন ভিলা ফুটবল ক্লাবের খেলোয়াড়
চেলসি ফুটবল ক্লাবের খেলোয়াড়
ইংরেজ ফুটবল লিগের খেলোয়াড়
প্রিমিয়ার লিগের খেলোয়াড়
২০১৪ ফিফা বিশ্বকাপের খেলোয়াড়
উয়েফা ইউরো ২০১৬-এর খেলোয়াড়
উয়েফা চ্যাম্পিয়নস লিগ বিজয়ী খেলোয়াড়
উয়েফা ইউরোপা লিগ বিজয়ী খেলোয়াড়
২০১৮ ফিফা বিশ্বকাপের খেলোয়াড়
বোল্টন ওয়ান্ডারার্স ফুটবল ক্লাবের খেলোয়াড়
বার্নলি ফুটবল ক্লাবের খেলোয়াড়
ক্রিস্টাল প্যালেস ফুটবল ক্লাবের খেলোয়াড়
শেফিল্ড ইউনাইটেড ফুটবল ক্লাবের খেলোয়াড়
এএফসি বোর্নমাথের খেলোয়াড়
আইরিশ বংশোদ্ভূত ইংরেজ ব্যক্তি
ফুটবল সেন্ট্রাল ডিফেন্ডার